80 
ved fortsat Ophedning over til Forkulning og antændtes til 
Slutningen. 
Om et saadant Stof kan tjene Larverne til Foder, som 
Reaumur paastaaer, tør jeg ikke bestemt afgjøre, men jeg 
troer det ikke. Voxne Humler (Dronninger og Arbeidere), 
som jeg havde indespærret paa denne Kost, rørte det ikke, 
medens de strax gave sig ifærd med det med Honning be- 
fugtede Blomsterstøv, og et Faktum, jeg nedenfor skal berøre, 
tyder paa dets Ubrugbarhed som Fødemiddel ogsaa for Larverne. 
Fuldkommen sikkert er det, at disse ialfald tillige blive fod- 
rede igjennem Hylsteret. Jeg har ofte seet Humlerne bide 
Hul paa Hylsteret og stikke Snabelen og den nederste Deel 
af Hovedet ind ad Aabningen, i hvilken Stilling de forbleve 
i nogle Secunder. Saasnart Humlen havde trukket Snabelen 
tilbage, lukkede den hurtigt Aabningen, og bed Hul paa et 
nyt Sted, hvor den da gjentog samme Adfærd. Undertiden 
lukkede den strax til, formodentlig fordi den tilgrændsende 
Larve har været tilstrækkelig forsynet. Aabnede man nu 
Hylsteret, saa fandtes i den Krumning, som Larvens Legeme 
dannede, et guulgrønt Stof, der sikkert er den samme Masse, 
som den saakaldte Fodervælling, med hvilken Biernes Larver 
blive fodrede. Jeg mærkede den Humle, jeg første Gang 
saae foretage Fodringen, for at see, om den særligt havde 
dette Hverv, og iagttog den ogsaa i denne Forretning senere 
hen paa samme Dag, men der var dengang tillige en anden, 
og jeg overbeviste mig senere om, at de i Flæng toge Deel i 
denne Bestilling. 
Skjøndt allerede af Andre beskreven, vil jeg dog her 
efter egen Iagttagelse fremsætte den unge Humles Udviklings- 
historie fra Æggets Lægning, indtil den fuldfærdig kryber ud 
af sin Cocon. Den første Begyndelse er en lille Gryde af 
Vox, der befæstes ovenpaa en Kage Coconer, og under sin 
senere Udvikling støttes af smaa Voxpiller. Hvo der lægger 
Grunden til den, tor jeg ei afgjøre; jeg har flere Gange 
seet Arbeiderne gjøre det, men disse Begyndelser bleve 
ødelagte af Dronningen. Paa den anden Side har jeg aldrig 
seet Dronningen lægge nogen Grundvold til Gellen, men derimod 
